Papa Francisc, în vârstă de 87 de ani, a sărit în ultimul moment să citească predica sa în timpul slujbei din Duminica Floriilor din Piața Sfântul Petru, unde erau prezenți zeci de mii de oameni, scrie Reuters.
În ultima perioadă, Papa Francisc a suferit de bronșită și gripă și a delegat un asistent să-i citească discursurile. Neobișnuit a fost, însă, că duminică textul pregătit nu a fost citit deloc. Este neobișnuit ca un papă să sară peste o omilie la un eveniment majora precum Duminica Floriilor.
Vaticanul nu a oferit nicio explicație imediat pentru motivul pentru care papa a sărit peste predică. Televiziunea a arătat doar mulţimea timp de câteva minute, în loc de un prim-plan al papei. Un crainic de la Radio Vatican a spus apoi că papa a decis să nu citească predica.
Papa Francisc a continuat să prezideze citind părți din Liturghie.
La slujba care comemorează intrarea lui Iisus în Ierusalim, cu câteva zile înainte de a fi trădat, judecat și executat prin răstignire, au luat parte cardinali, preoți și episcopi. Aceștia au adus frunze de palmier și ramuri de măslin sa slujbă, care marchează începutul Săptămânii Sfinte de dinaintea Paștelui catolic.
Suveranul Pontif a cerut din nou rugăciuni pentru toți cei care suferă de războaie, menționând Ucraina și Gaza.